pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-งานมหกรรมสมุนไพรแห่งชาติ ครั้งที่ 20
วันจันทร์ที่ 17 กรกฎาคม 2566
งานมหกรรมสมุนไพรแห่งชาติ ครั้งที่ 20
วันอังคารที่ 27 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กรมการแพทย์แผนไทยและการแพทย์ทางเลือก จัดงานมหกรรมสมุนไพรแห่งชาติ ครั้งที่ 20
ภายใต้แนวคิด “สมุนไพรไทย ภูมิปัญญาไทย เศรษฐกิจไทย” ประกอบด้วย
โซนแสดงนวัตกรรมผลิตภัณฑ์สมุนไพรไทย สมุนไพรนานาชาติ มีการจับคู่ธุรกิจ โซน wisdom
มีบริการและการสาธิตนวดไทย 4 ภูมิภาค อาหารและเครื่องดื่มจากภูมิปัญญาชาวบ้าน โซน Service มีบริการ
“สุขสําราญนิทราคลินิก” รักษาอาการปวดเรื้อรังและนอนไม่หลับ โซนวิชาการ มีการประกวดผลงานวิชาการ
หลักสูตรฝึกอบรมระยะสั้นฟรี 15 หลักสูตร โซนสัมมนาวิชาการนานาชาติ
และโซนเวทีกลางที่มีกิจกรรมแจกกล้าไม้สมุนไพรและของรางวัลมากมาย ผู้สนใจร่วมงานได้ในวันพรุ่งนี้
(28มิ.ย.) – 2 ก.ค.2566 ศูนย์แสดงสินค้าและการประชุมอิมแพ็ค เมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Govt hopes to elevate Thailand as hub of ASEAN films
วันจันทร์ที่ 17 กรกฎาคม 2566
17/07/2566
Govt hopes to elevate Thailand as hub of ASEAN films
Govt hopes to elevate Thailand as hub of ASEAN films
July 17, 2023, Deputy Government Spokesperson Tipanan Sirichana disclosed that Prime
Minister and Defense Minister Gen. Prayut Chan-o-cha has handed down a policy to promote
Thailand’s soft power by leveraging cultural strength to reinforce international relations and
create revenues to the country. He also acknowledged the success of the Thai Film Festival in
Malaysia 2023, which was held under the theme: “Bridging Thainess to International Audience”
during July 13-16, 2023. Attending the event press conference at GSC Mid Vally cinemas, Kuala
Lumpur were guests of honor from Malaysia’s Ministry of Foreign Affairs, Ministry of Tourism,
Arts and Culture, National Film Development Corporation Malaysia (FINAS), the diplomatic
corps, Malaysian media, students, academic personnel, and Thai and Malaysian public
audiences. The Film Festival not only promoted friendship and international relations, but also
the country’s creative economy and future cooperation between film industries of the two
countries.
During the past 7 years (2016-2022), Thailand hit the record in attracting foreign filming
productions, which earned the country over 26 billion Baht. The cabinet, in its meeting dated
February 7, 2023, also approved special incentives for foreign filming production in the country,
which include 20-30% cash rebate for 2 years, in a bid to promote Bangkok as the hub of
ASEAN films.
The Thai Film Festival in Malaysia 2023, which was held under the theme: “Bridging Thainess to
International Audience”, featured 5 five renowned films from Thailand, namely; Faces of Anne,
Love Destiny the Movie, Fast and Feel Love, Haunted Universities 2nd Semester, and an all-time
Malaysians’ favorite classic Rom-Com, Friend Zone. The public screening took place at four
selected GSC cinemas in Kuala Lumpur, Selangor, and Putrajaya, which are GSC Mid Valley, GSC
1 Utama, GSC My Town, and GSC IOI City Mall.
รัฐบาลไทย-ข่าวทำเนียบรัฐบาล-ปลัดฯ ณัฐพล ปลื้มความคืบหน้า ATTRIC ดึงบริษัทฯ มาสด้า นำรถ Mazda 2 ใหม่ ประเดิมทดสอบสมรรถนะการขับขี่ บนสนามทดสอบมาตรฐานระดับสากล
วันจันทร์ที่ 17 กรกฎาคม 2566
17/07/2566
ปลัดฯ ณัฐพล ปลื้มความคืบหน้า ATTRIC ดึงบริษัทฯ มาสด้า นํารถ Mazda 2 ใหม่ ประเดิมทดสอบสมรรถนะการขับขี่ บนสนามทดสอบมาตรฐานระดับสากล
ปลัดฯ ณัฐพล ปลื้มความคืบหน้า ATTRIC ดึงบริษัทฯ มาสด้า นํารถ Mazda 2 ใหม่ ประเดิมทดสอบสมรรถนะการขับขี่ บนสนามทดสอบมาตรฐานระดับสากล
วันที่ 14 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม นําทีมผู้บริหารและสื่อมวลชนสายเศรษฐกิจ ร่วมเยี่ยมชมความคืบหน้าศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center-ATTRIC) โดยมีนายสุรพล ชามาตย์ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นายทาดาชิ มิอุระ ประธานบริหารมาสด้า เซลล์ ประเทศไทย และมีนายบรรจง สุกรีฑาเลขาธิการสํานักงานมาตรฐานผลิตภัณฑ์อุตสาหกรรม นายเกรียงศักดิ์ วงศ์พร้อมรัตน์ ผู้อํานวยการสถาบันยานยนต์ พร้อมด้วยผู้บริหารกระทรวงอุตสาหกรรม ทั้งจากพื้นที่ส่วนกลางและภูมิภาค ร่วมให้การต้อนรับ ณ ศูนย์ ATTRIC อําเภอสนามชัยเขต จังหวัดฉะเชิงเทรา
ศูนย์ทดสอบยานยนต์และยางล้อแห่งชาติ หรือ ATTRIC ตั้งอยู่ในเขตพัฒนาพิเศษภาคตะวันออก (Eastern Economic Corridor : EEC) นับเป็นส่วนหนึ่งในการส่งเสริม และยกระดับคุณภาพ ผลิตภัณฑ์ยานยนต์ ชิ้นส่วนยานยนต์ และยางล้อของไทยไปสู่การเป็นซุปเปอร์คลัสเตอร์อุตสาหกรรมยานยนต์สมัยใหม่ และเป็นโครงสร้างพื้นฐานที่สําคัญของรัฐบาล ที่ต้องการผลักดันให้ประเทศไทย เปลี่ยนผ่านจากการเป็นฐานการผลิตยานยนต์สันดาปภายใน เป็นยานยนต์ไฟฟ้า (EV) ที่สําคัญในภูมิภาคอาเซียน เป็นการอํานวยความสะดวกให้กับผู้ประกอบการในประเทศ ที่ไม่ต้องส่งผลิตภัณฑ์ไปทดสอบที่ต่างประเทศ รวมทั้งยังสามารถดึงดูดนักลงทุนจากต่างประเทศ ให้เข้ามาลงทุนในประเทศไทย ทําให้เศรษฐกิจเกิดการพัฒนาและโตยิ่งขึ้น
โดยศูนย์ทดสอบฯ แห่งนี้จะกลายเป็นฮับการทดสอบมาตรฐานอันดับ 1 ในอาเซียน และอันดับที่ 11 ของโลก คาดว่าศูนย์ทดสอบฯ จะสร้างรายได้ปีละเกือบ 1,000 ล้านบาท รวมทั้งช่วยให้ผู้ประกอบการประหยัดค่าใช้จ่าย และลดระยะเวลาในการส่งผลิตภัณฑ์ไปทดสอบที่ต่างประเทศ ประมาณ 30% - 50% และสร้างเม็ดเงินสะพัดในพื้นที่ไม่ต่ํากว่า 148 ล้านบาทต่อปี โดยคาดว่าศูนย์ทดสอบยานยนต์และยางล้อแห่งชาติ จะเปิดให้บริการทดสอบเต็มรูปแบบได้ภายในปี 2569
ปลัดกระทรวงอุตสาหกรรม กล่าวว่า นับเป็นโอกาสอันดียิ่งที่ได้มีโอกาสนําคณะฯ มาสัมผัสและเยี่ยมชมศูนย์ ATTRIC อย่างใกล้ชิด โดยในครั้งนี้ได้รับการสนับสนุนจากมาสด้า เซลล์ ประเทศไทย นํารถยนต์มาสด้า 2 ที่พึ่งเปิดตัวใหม่เมื่อเร็ว ๆ นี้ มาให้ใช้ร่วมทดสอบกับสนามทดสอบใหม่ที่ได้มาตรฐานระดับสากล เพื่อให้คณะฯ ได้ทราบถึงคุณภาพและมาตรฐานของสนามที่แท้จริงด้วย
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นำทีมกระทรวงอุตฯ และสื่อมวลชน เยี่ยมชม “นิคมอุตสาหกรรม Smart Park” พื้นที่เศรษฐกิจชั้นนำของเอเชียสู่การยกระดับคุณภาพชีวิต สร้างรายได้ให้ประชาชนในพื้นที่
วันจันทร์ที่ 17 กรกฎาคม 2566
17/07/2566
รองปลัดฯ ณัฏฐิญา นําทีมกระทรวงอุตฯ และสื่อมวลชน เยี่ยมชม “นิคมอุตสาหกรรม Smart Park” พื้นที่เศรษฐกิจชั้นนําของเอเชียสู่การยกระดับคุณภาพชีวิต สร้างรายได้ให้ประชาชนในพื้นที่
รองปลัดฯ ณัฏฐิญา นําทีมกระทรวงอุตฯ และสื่อมวลชน เยี่ยมชม “นิคมอุตสาหกรรม Smart Park” พื้นที่เศรษฐกิจชั้นนําของเอเชียสู่การยกระดับคุณภาพชีวิต สร้างรายได้ให้ประชาชนในพื้นที่
จังหวัดระยอง : วันที่ 13 กรกฎาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม นําคณะผู้บริหารกระทรวงอุตสาหกรรมร่วมกิจกรรมสื่อมวลชนสัญจรสายเศรษฐกิจอุตสาหกรรม ลงพื้นที่เยี่ยมชม “นิคมอุตสาหกรรม Smart Park” อ.เมือง จ.ระยอง โดยมีนายสุรพล ชามาตย์ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม นายวิเชียร์ ทองด้วง อุตสาหกรรมจังหวัดระยอง นางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี นางสาวกาญจนา ทัพป้อม อุตสาหกรรมจังหวัดจันทบุรี ร่วมลงพื้นที่ และมีนายวีริศ อัมระปาล ผู้ว่าการการนิคมอุตสาหกรรมแห่งประเทศไทย ให้การต้อนรับพร้อมนําเยี่ยมชมนิคมอุตสาหกรรม Smart Park จังหวัดระยอง
รองปลัดฯ ณัฏฐิญา กล่าวว่า “นิคมอุตสาหกรรม Smart Park” อ.เมือง จ.ระยอง รัฐบาลได้พัฒนาให้เป็นพื้นที่เขตพัฒนาพิเศษภาคตะวันออก (EEC) เพื่อเป็นยุทธศาสตร์สําคัญในการขับเคลื่อนวิสัยทัศน์ “ประเทศไทย 4.0” สู่การเป็นพื้นที่เศรษฐกิจชั้นนําของเอเชียในการสนับสนุนการเพิ่มขีดความสามารถในการแข่งขัน รองรับการขยายตัวทางเศรษฐกิจของประเทศ รวมทั้งยกระดับคุณภาพชีวิตและรายได้ของประชาชน การก่อสร้างโครงการนิคมอุตสาหกรรม Smart Park เกิดขึ้นจากการนิคมอุตสาหกรรมแห่งประเทศไทย (กนอ.) ได้ประกาศเจตนารมณ์ให้เป็นนิคมอุตสาหกรรมลดการปล่อยก๊าซคาร์บอนไดออกไซด์ เพื่อมุ่งสู่ความเป็นกลางทางคาร์บอน ซึ่งการดําเนินงานขับเคลื่อนเป็นไปตามแนวคิด BCG Economy ของรัฐบาล และสอดรับกับนโยบาย MIND ของปลัดกระทรวงอุตสาหกรรม ที่เน้นย้ําให้ทุกนโยบาย มาตรการ และกลไก มุ่งสู่ความสําเร็จ 4 มิติ ทั้งในด้านความสําเร็จทางธุรกิจ การดูแลชุมชนและสังคมโดยรอบ การรักษาสิ่งแวดล้อม และการกระจายรายได้สู่ชุมชน ซึ่งนิคมอุตสาหกรรม เปรียบเสมือนรั้ว 2 ชั้น ที่มีระบบ มีมาตรฐานอย่างมีประสิทธิภาพ ทําให้ชุมชน สังคมโดยรอบอยู่ร่วมกันกับโรงงานได้อย่างมีความสุข
กระทรวงอุตสาหกรรม ให้ความสําคัญต่อการพัฒนาภาคอุตสาหกรรม เพื่อเป็นกลไกสําคัญในการขับเคลื่อนเศรษฐกิจของประเทศ ซึ่งโครงการก่อสร้างนิคมอุตสาหกรรมสมาร์ท ปาร์ค (Smart Park) เมื่อดําเนินการสําเร็จลุล่วงจะก่อให้เกิดประโยชน์ในพื้นที่มากมาย ทั้งการเป็นพื้นที่รองรับการลงทุนอุตสาหกรรมของประเทศ โดยเฉพาะกลุ่ม S-Curve การพัฒนาพื้นที่และท้องถิ่น ทําให้เกิดการจ้างงาน สร้างเศรษฐกิจชุมชน เพิ่มรายได้แก่พี่น้องประชาชนในพื้นที่ได้อย่างดี โดยความก้าวหน้างานก่อสร้างสะสมจนถึง 25 มิถุนายน 2566 คืบหน้าไปกว่า 60% ซึ่งคาดว่าจะสามารถเปิดให้บริการได้ตามแผนที่วางไว้ในปี 2567 ได้อย่างแน่นอน
รัฐบาลไทย-ข่าวทำเนียบรัฐบาล-“ทิพานัน” โชว์ผลงาน “พล.อ.ประยุทธ์”หนุนกรุงเทพฯเป็นศูนย์กลาง ด้านภาพยนต์ของอาเซียนได้ตามเป้าหมาย   ชื่นชมงานเทศกาลภาพยนตร์ไทยในมาเลเซียประจำปี 2566
วันจันทร์ที่ 17 กรกฎาคม 2566
17/07/2566
“ทิพานัน” โชว์ผลงาน “พล.อ.ประยุทธ์”หนุนกรุงเทพฯเป็นศูนย์กลาง ด้านภาพยนต์ของอาเซียนได้ตามเป้าหมาย   ชื่นชมงานเทศกาลภาพยนตร์ไทยในมาเลเซียประจําปี 2566
“ทิพานัน” โชว์ผลงาน “พล.อ.ประยุทธ์”หนุนกรุงเทพฯเป็นศูนย์กลาง ด้านภาพยนต์ของอาเซียนได้ตามเป้าหมาย   ชื่นชมงานเทศกาลภาพยนตร์ไทยในมาเลเซียประจําปี 2566 คึกคัก  ดันความร่วมมืออุตฯภาพยนตร์และบันเทิงในอนาคตของ2ประเทศต่อ
วันที่ 17 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งผลักดันซอฟต์พาวเวอร์ ใช้มิติวัฒนธรรมสร้างความสัมพันธ์อันดีระหว่างประเทศ และสร้างรายได้ให้กับประเทศไทย โดยรับทราบผลสําเร็จของงานเทศกาลภาพยนตร์ไทยในมาเลเซียประจําปี 2566 ภายใต้ธีม “Bridging Thainess to International Audience” ซึ่งจัดขึ้นเมื่อวันที่ 13 – 16 กรกฎาคม 2566 ที่โรงภาพยนตร์ GSC Mid Vally โดยมีแขกผู้มีเกียรติจากกระทรวงการต่างประเทศมาเลเซีย กระทรวงการท่องเที่ยว ศิลปะและวัฒนธรรมมาเลเซีย คณะกรรมการพัฒนาภาพยนตร์แห่งมาเลเซีย (FINAS) คณะทูตานุทูตต่างประเทศ พร้อมทั้งสื่อมวลชนมาเลเซีย นักเรียน นักศึกษามาเลเซียและไทย คณาจารย์จากมหาวิทยาลัยชั้นนําในมาเลเซีย และแฟนคลับชาวไทยและมาเลเซีย เข้าร่วมกันอย่างคึกคัก
น.ส.ทิพานัน กล่าวว่า ทั้งนี้นอกจากจะเป็นการส่งเสริมมิตรภาพ และความสัมพันธ์ระหว่างประเทศแล้ว ในเชิงสังคมและวัฒนธรรม ยังเปิดโอกาสทางเศรษฐกิจสร้างสรรค์ และความร่วมมือในอนาคตระหว่างอุตสาหกรรมภาพยนตร์และบันเทิงของทั้งสองประเทศ เปิดโอกาสทางด้านเศรษฐกิจสร้างสรรค์
“ที่ผ่านมาความสําเร็จของประเทศไทยสามารถดึงดูดคณะถ่ายทําภาพยนตร์ต่างประเทศเข้ามาถ่ายทําในไทย ทําให้สถิติ 7 ปี (2559 - 2565) สร้างรายได้เข้าประเทศแล้วกว่า 2.6 หมื่นล้านบาท นอกจากนี้ เมื่อวันที่ 7 กุมภาพันธ์ 2566 ที่ผ่านมา ครม.พล.อ.ประยุทธ์ได้เห็นชอบมาตรการส่งเสริมการถ่ายทําภาพยนตร์ต่างประเทศในประเทศไทยเพิ่มเติมเพื่อดึงดูดคณะถ่ายทําภาพยนตร์จากต่างประเทศ ทําให้มั่นใจว่าจะผลักดันให้กรุงเทพฯเป็นศูนย์กลางด้านภาพยนต์ของอาเซียนได้ตามเป้าหมาย”น.ส.ทิพานัน กล่าว
สําหรับการจัดงานเทศกาลภาพยนตร์ไทยในมาเลเซีย ประจําปี 2566 ภายใต้ธีม “เชื่อมความเป็นไทยสู่สากล” นําภาพยนตร์ไทย 5 เรื่องจากเครือภาพยนตร์ไทยที่มีชื่อเสียงมาฉายสู่สายตามิตรชาวมาเลเซีย ได้แก่ แอน (Faces of Anne) เทอมสองสยองขวัญ (Haunted Universities 2nd Semester) บุพเพสันนิวาส 2 (Love Destiny the Movie) Fast & Feel Love เร็วโหด..เหมือนโกรธเธอ และหนังรักคลาสสิคตลอดกาล Friend Zone ระวัง...สิ้นสุดทางเพื่อน โดยจัดฉายในโรงภาพยนต์ในเครือ Golden Screen Cinemas (GSC) 4 แห่งใน กรุงกัวลาลัมเปอร์ เมืองปูตราจายา และรัฐสลังงอร์ ได้แก่ GSC Mid Valley GSC 1 Utama GSC MyTown และ GSC IOI City Mall โดย ผู้สนใจสามารถเข้าชมได้โดยไม่มีค่าใช้จ่าย
รัฐบาลไทย-ข่าวทำเนียบรัฐบาล-ชวนสิทธิบัตรทอง ทำงาน-เรียนใน กทม. ย้ายสิทธิมา กทม.
วันจันทร์ที่ 17 กรกฎาคม 2566
ชวนสิทธิบัตรทอง ทํางาน-เรียนใน กทม. ย้ายสิทธิมา กทม.
.....
สํานักงานหลักประกันสุขภาพแห่งชาติ เชิญชวนผู้มีสิทธิบัตรทองที่อยู่อาศัยใน กทม. แต่มีทะเบียนบ้านอยู่ต่างจังหวัด ให้ทําการย้ายสิทธิมา กทม. ใกล้ที่ทํางาน ที่เรียน หรือที่พักอาศัย โดยไม่ต้องย้ายทะเบียนบ้าน เนื่องจากปัจจุบัน แม้จะเข้ารับบริการในหน่วยปฐมภูมิได้ทุกแห่ง แต่หากเจ็บป่วยเกินศักยภาพหน่วยบริการ ยังคงต้องส่งต่อไปยังสถานพยาบาลแม่ข่ายและ รพ.ตามสิทธิ แนวทางที่จะทําให้ผู้ใช้บัตรทองรับบริการได้สะดวกที่สุด จึงเป็นการย้ายสิทธิมาอยู่ใกล้ที่ที่ตนเองใช้ชีวิตจริง ๆ
.
ลงทะเบียนกับหน่วยบริการปฐมภูมิ/หน่วยบริการประจํา ใกล้ที่ทํางาน ที่เรียน หรือที่พัก ซึ่ง สปสช. ได้เตรียมเครือข่ายรองรับการลงทะเบียนทั้งในคลินิกชุมชนอบอุ่น 300 แห่ง และศูนย์บริการสาธารณสุข 69 แห่งทั้ง 50 เขต นอกจากนี้ยังทําได้ผ่าน 4 ช่องทาง คือ
1. แอปพลิเคชัน สปสช. เลือกเมนูเปลี่ยนหน่วยบริการ
2. ไลน์ @nhso เลือกเมนูเปลี่ยนหน่วยบริการด้วยตนเอง
3. ติดต่อด้วยตนเอง ที่ ศูนย์บริการสาธารณสุข หรือ สํานักงานหลักประกันสุขภาพแห่งชาติ ชั้น 2 ศูนย์ราชการเฉลิมพระเกียรติฯ (อาคารบี) ถ.แจ้งวัฒนะ ในวันและเวลาราชการ
4. โทรสายด่วน สปสช. 1330 ให้เจ้าหน้าที่ดําเนินการให้
.
เอกสารที่ต้องใช้ คือ บัตรประชาชนตัวจริงใบเดียว และ หลักฐานแสดงถึงการอยู่อาศัยใน กทม. เช่น หนังสือรับรองของเจ้าของบ้าน หนังสือรับรองของผู้นําชุมชน หนังสือรับรองของนายจ้าง หรือ ใบเสร็จค่าเช่าที่พัก ใบเสร็จค่าน้ําค่าไฟ สัญญาเช่าที่พัก
.
อ่านเพิ่มเติม คลิก >>https://www.thaigov.go.th/news/contents/details/70138
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​PM pleased with increase of consumer confidence index in June 2023
วันอาทิตย์ที่ 16 กรกฎาคม 2566
​PM pleased with increase of consumer confidence index in June 2023
​PM pleased with increase of consumer confidence index in June 2023
July 14, 2023, Deputy Government Spokesperson Tipanan Sirichana disclosed that Prime Minister and Defense Minister Gen. Prayut Chan-o-cha was pleased with the consumer confidence index in June 2023, as reported by the University of the Thai Chamber of Commerce, which further increased for the 13th month to 56.7 from 55.7 in the previous month, the highest in 40 months since March 2020. The increase is supported by continued recovery in the tourism sector. Coupling with gasoline price reduction, the consumers feel more at ease with the cost of living, thereby, their confidence is significantly boosted in all indicators.
A rise in the consumer confidence index reflects the recovering economy with more spending and investment. As for tourism, which is the country’s growth engine, Tourism Authority of Thailand (TAT) has aimed for the 100% recovery of tourism sector in 2024, the same level as pre-COVID-19. With this, total revenue earned from tourism activities is expected at 3,098,606 million Baht or 16% of the GDP.
The Deputy Government Spokesperson added that the measures implemented under the Prime Minister’s policies, be it, economic stimulus measures, infrastructure development, public sector investment promotion, etc., have contributed to the growth of labor market and more revenues earned, leading to the more confidence of consumers and better livelihood.
รัฐบาลไทย-ข่าวทำเนียบรัฐบาล-ดีอีเอส เปิดประชุมคณะอนุกรรมการเทคโนโลยีสารสนเทศเพื่อการป้องกันและบรรเทาสาธารณภัย ครั้งที่ 1/2566
วันจันทร์ที่ 17 กรกฎาคม 2566
ดีอีเอส เปิดประชุมคณะอนุกรรมการเทคโนโลยีสารสนเทศเพื่อการป้องกันและบรรเทาสาธารณภัย ครั้งที่ 1/2566
ดีอีเอส เปิดประชุมคณะอนุกรรมการเทคโนโลยีสารสนเทศเพื่อการป้องกันและบรรเทาสาธารณภัย ครั้งที่ 1/2566
วันนี้ (17 กรกฎาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการเทคโนโลยีสารสนเทศเพื่อการป้องกันและบรรเทาสาธารณภัย ครั้งที่ 1/2566 เพื่อรับทราบติดตามผลการดําเนินการพร้อมหารือร่วมกันถึงแนวทางการใช้เทคโนโลยี Cell Broadcast แจ้งเตือนการเกิดสาธารณภัย ไปยังโทรศัพท์มือถือ และต่อยอดในการใช้แจ้งเตือนภัยแก่ประชาชน และได้พิจารณาเห็นชอบให้ตั้งคณะทํางานเพื่อศึกษาและดําเนินการตามแนวทางการบูรณาการด้านเทคโนโลยีการจัดการข้อมูลข่าวสารเพื่อสนับสนุนการบริหารจัดการสาธารณภัยของประเทศต่อไป โดยมีหน่วยงานที่เดี่ยวข้องร่วมประชุม ณ กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-ไทย ได้รับเลือกเป็นเจ้าภาพจัดประชุมใหญ่ FIFA Congress
วันจันทร์ที่ 17 กรกฎาคม 2566
ไทย ได้รับเลือกเป็นเจ้าภาพจัดประชุมใหญ่ FIFA Congress
วันพฤหัสบดีที่ 29 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สมาคมกีฬาฟุตบอลแห่งประเทศไทยในพระบรมราชูปถัมภ์ เผยว่า สหพันธ์ฟุตบอลนานาชาติ หรือ
ฟีฟ่า ประกาศเลือกประเทศไทยเป็นเจ้าภาพจัดการประชุมใหญ่สามัญประจําปี FIFA Congress ครั้งที่ 74
ในวันที่ 17 พ.ค.2567 ที่ ศูนย์การประชุมแห่งชาติสิริกิติ์และโรงแรมโดยรอบกว่า 30 โรงแรม
ผู้เข้าร่วมประชุมประกอบด้วย ประธานฟีฟ่า อดีตนักฟุตบอลระดับโลก หรือ FIFA LEGEND และผู้แทนจาก
211 ประเทศ นับเป็นโอกาสดีที่ประเทศไทยจะได้แสดงศิลปวัฒนธรรม ประเพณี
และอาหารไทยต้อนรับผู้เข้าร่วมประชุม กระตุ้นเศรษฐกิจภาคการท่องเที่ยวและกีฬา
จึงขอให้แฟนบอลชาวไทยและประชาชนคนไทยทุกภาคส่วนร่วมกันเป็นเจ้าบ้านที่ดีสร้างความประทับใจแก่บุค
ลากรฟุตบอลจากทั่วโลกที่เดินทางเข้ามา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สายด่วนเลิกบุหรี่ 1600 ให้บริการฟรี ไม่ใช้ยาและสารทดแทนนิโคติน
วันจันทร์ที่ 17 กรกฎาคม 2566
สายด่วนเลิกบุหรี่ 1600 ให้บริการฟรี ไม่ใช้ยาและสารทดแทนนิโคติน
วันอาทิตย์ที่ 25 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ ให้บริการสายด่วนเลิกบุหรี่ 1600 ฟรี
สําหรับผู้สูบบุหรี่มวนและบุหรี่ไฟฟ้า ที่ต้องการเลิกบุหรี่ด้วยตนเองโดยการปรับเปลี่ยนพฤติกรรม
ไม่ใช้ยาและสารทดแทนนิโคติน ขั้นตอนการรับบริการ คือ ผู้ต้องการเลิกบุหรี่ โทรสายด่วน 1600
หรือลงทะเบียนผ่านเว็บไซต์ศูนย์บริการเลิกบุหรี่ทางโทรศัพท์แห่งชาติ
จะได้รับการคัดกรองข้อมูลเบื้องต้นและได้รับการสร้างแรงจูงใจให้ตั้งใจเลิกบุหรี่อย่างจริงจัง
จากนั้นจะส่งต่อสายไปยังผู้เชี่ยวชาญเพื่อวางแผน ประเมิน เตรียมความพร้อม
ตลอดจนเตรียมตั้งรับต่อผลกระทบที่อาจเกิดจากการเลิกบุหรี่ และกําหนดวันเลิกบุหรี่ ทั้งนี้
ผู้ให้คําปรึกษาจะติดตามให้กําลังใจแก่ผู้เลิกบุหรี่เป็นระยะ รวม 6 ครั้งตลอดปี
ทั้งผ่านการโทรศัพท์และข้อความ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจสอบการปฏิบัติงานก่อสร้างโครงการรถไฟฟ้าสายสีชมพู ช่วงแคราย - มีนบุรี และส่วนต่อขยาย กำชับผู้รับเหมาปฏิบัติงานเข้มงวด เน้นความปลอดภัยสูงสุด
วันจันทร์ที่ 17 กรกฎาคม 2566
รฟม. ลงพื้นที่ตรวจสอบการปฏิบัติงานก่อสร้างโครงการรถไฟฟ้าสายสีชมพู ช่วงแคราย - มีนบุรี และส่วนต่อขยาย กําชับผู้รับเหมาปฏิบัติงานเข้มงวด เน้นความปลอดภัยสูงสุด
....
การรถไฟฟ้าขนส่งมวลชนแห่งประเทศไทย กระทรวงคมนาคม โดยสํานักความปลอดภัย อาชีวอนามัยและสภาพแวดล้อมในการทํางาน (สปอ.รฟม.) นําคณะเจ้าหน้าที่ลงพื้นที่ก่อสร้างโครงการรถไฟฟ้าสายสีชมพู ช่วงแคราย - มีนบุรี และส่วนต่อขยาย ช่วงสถานีศรีรัช - เมืองทองธานี ตั้งแต่บริเวณสถานีศูนย์ราชการนนทบุรี (PK01) สถานีอิมแพ็คเมืองทองธานี (MT01) และสถานีทะเลสาบเมืองทองธานี (MT02) โดยการลงพื้นที่ในครั้งนี้ สปอ.รฟม. ได้ตรวจสอบการปฏิบัติงานก่อสร้างให้เป็นไปตามมาตรการด้านความปลอดภัย อาทิ การปิดคลุมจัดเก็บอุปกรณ์การก่อสร้างเพื่อป้องกันอันตรายจากวัสดุตกหล่นจากที่สูงจากลมแรงในช่วงฤดูฝน และการจัดวางแบริเออร์ให้อยู่ตามแนวไม่กีดขวางพื้นผิวจราจร รวมทั้งการปรับปรุงดูแลทางเดินเท้าให้เรียบร้อย เพื่อความปลอดภัยแก่ประชาชนผู้สัญจรบนถนนสาธารณะ ขณะเดียวกัน ยังคงกําชับเจ้าหน้าที่ทุกคนให้ปฏิบัติตามมาตรการด้าน
ความปลอดภัยในการก่อสร้างอย่างเคร่งครัดและให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” พร้อมทั้งเน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข
ทั้งนี้ สามารถติดตามสอบถามข้อมูลความคืบหน้าการดําเนินงานโครงการฯ ได้ที่เว็บไซต์ www.mrta-pinkline.com และ Line : @MRTPinkLine และเฟซบุ๊ก : โครงการรถไฟฟ้าสายสีชมพู ช่วงแคราย – มีนบุรี หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-รมว.วราวุธ เปิด "ศูนย์การเปลี่ยนแปลงสภาพภูมิอากาศและสิ่งแวดล้อม" เชื่อมโยงข้อมูล 76 จังหวัด เป็นคลังความรู้เรื่องโลกร้อน สื่อสารสู่ประชาชน
วันจันทร์ที่ 17 กรกฎาคม 2566
รมว.วราวุธ เปิด "ศูนย์การเปลี่ยนแปลงสภาพภูมิอากาศและสิ่งแวดล้อม" เชื่อมโยงข้อมูล 76 จังหวัด เป็นคลังความรู้เรื่องโลกร้อน สื่อสารสู่ประชาชน
รมว.วราวุธ เปิด "ศูนย์การเปลี่ยนแปลงสภาพภูมิอากาศและสิ่งแวดล้อม" เชื่อมโยงข้อมูล 76 จังหวัด เป็นคลังความรู้เรื่องโลกร้อน สื่อสารสู่ประชาชน
รมว.วราวุธ เปิด "ศูนย์การเปลี่ยนแปลงสภาพภูมิอากาศและสิ่งแวดล้อม" เชื่อมโยงข้อมูล 76 จังหวัด เป็นคลังความรู้เรื่องโลกร้อน สื่อสารสู่ประชาชน
วันที่ 15 กรกฎาคม 2566 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดศูนย์การเปลี่ยนแปลงสภาพภูมิอากาศและสิ่งแวดล้อม ณ ศูนย์บริการประชาชน ชั้น 2 กรมส่งเสริมคุณภาพสิ่งแวดล้อม พร้อมติดตามความก้าวหน้าศูนย์การเปลี่ยนแปลงสภาพภูมิอากาศของแต่ละจังหวัด โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) คณะผู้บริหาร ทส. และนักศึกษา หลักสูตร ปธส.10 เข้าร่วม ซึ่งการเปิดศูนย์ฯ ครั้งนี้ นับเป็นกลไกสําคัญในการขับเคลื่อนการดําเนินงานด้านการเปลี่ยนแปลงสภาพภูมิอากาศและสิ่งแวดล้อม เพื่อเตรียมพร้อมรองรับ กรมการเปลี่ยนแปลงสภาพภูมิอากาศและสิ่งแวดล้อม ให้สามารถเดินหน้าสู่เป้าหมายความเป็นกลางทางคาร์บอน (Carbon Neutrality) ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี ค.ศ. 2065 อย่างมีประสิทธิภาพ
รมว.ทส. กล่าวว่า กระทรวงทรัพยากรธรรมชาติและสิ่งแวดล้อมได้ให้ความสําคัญกับการขับเคลื่อนการดําเนินงานด้านการเปลี่ยนแปลงสภาพภูมิอากาศมาอย่างต่อเนื่อง ซึ่งการจัดตั้งศูนย์การเปลี่ยนแปลงสภาพภูมิอากาศและความหลากหลายทางชีวภาพนี้ จะเป็นศูนย์หลักที่ประสานและบูรณาการข้อมูลร่วมกับศูนย์ประสานงานด้านการเปลี่ยนแปลงสภาพภูมิอากาศและความหลากหลายทางชีวภาพของทุกจังหวัดทั่วประเทศ รวมถึงรวบรวมข้อมูลการลดและการปล่อยก๊าซเรือนกระจกของประเทศ เป็นศูนย์เรียนรู้และสื่อสารข้อมูลองค์ความรู้ด้านการเปลี่ยนแปลงสภาพภูมิอากาศ และเป็นศูนย์ติดตามการพยากรณ์และคาดการณ์ด้านการเปลี่ยนแปลงสภาพภูมิอากาศ เพื่อให้เจ้าหน้าที่ในจังหวัด ท้องถิ่น และประชาชน สามารถนําข้อมูลที่เกี่ยวข้องไปใช้ให้เกิดประโยชน์ โดยที่ผ่านมาได้มีการเปิดศูนย์ระดับจังหวัดไปแล้ว 3 ศูนย์ คือ จังหวัดกระบี่ จังหวัดเลย และจังหวัดเชียงใหม่ ซึ่งหากเปิดตัวครบทั้ง 76 จังหวัด จะทําให้มีความพร้อมของข้อมูลสําหรับการตัดสินใจและแก้ไขปัญหาทั้งในระดับจังหวัด และภาพรวมของประเทศ ทั้งในเรื่องการจัดการทรัพยากรธรรมชาติและสิ่งแวดล้อม เรื่องการเปลี่ยนแปลงสภาพภูมิอากาศ และเรื่องความหลากหลายทางชีวภาพได้อย่างรวดเร็วและมีประสิทธิภาพมากขึ้น
รัฐบาลไทย-ข่าวทำเนียบรัฐบาล-ปลัดฯ ณัฐพล ระดมสรรพกำลัง MIND เตรียมแผนเสนอโครงการ Flagship ปี 68 ตามแผนแม่บทภายใต้ยุทธศาสตร์ชาติ 13 แผนแม่บท
วันจันทร์ที่ 17 กรกฎาคม 2566
17/07/2566
ปลัดฯ ณัฐพล ระดมสรรพกําลัง MIND เตรียมแผนเสนอโครงการ Flagship ปี 68 ตามแผนแม่บทภายใต้ยุทธศาสตร์ชาติ 13 แผนแม่บท
ปลัดฯ ณัฐพล ระดมสรรพกําลัง MIND เตรียมแผนเสนอโครงการ Flagship ปี 68 ตามแผนแม่บทภายใต้ยุทธศาสตร์ชาติ 13 แผนแม่บท  เพื่อการส่งเสริมผู้ประกอบการที่ดี การสนับสนุนการมาตรฐาน การพัฒนาอุตสาหกรรม S-Curve
วันที่ 12 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการนําเสนอโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ.2568 ณ สํานักงานอุตสาหกรรมจังหวัดระยอง และผ่านระบบ Zoom Meeting
โดยที่ประชุมได้นําเสนอการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ปี 2568 ของกระทรวงอุตสาหกรรม จํานวน 82 โครงการ ภายใต้ 13 ประเด็นแผนแม่บท 29 แผนแม่บทย่อย 34 เป้าหมายแผนแม่บทย่อย สู่การส่งเสริมผู้ประกอบการที่ดี สอดคล้องกับแผนแม่บท ดังนี้ (01)​ ความมั่นคง (02)การต่างประเทศ (03) การเกษตร (04) อุตสาหกรรมและบริการแห่งอนาคต (05) การท่องเที่ยว (06) พื้นที่และเมืองน่าอยู่อัจฉริยะ (07) โครงสร้างพื้นฐานระบบโลจิสติกส์และดิจิทัล (08) ผู้ประกอบการและวิสาหกิจขนาดกลางและขนาดย่อมยุคใหม่ ในส่วนของแผนประเด็นแผนแม่บท (09) เขตเศรษฐกิจพิเศษ (16) เศรษฐกิจฐานราก (18) การเติบโตอย่างยั่งยืน (20) การบริการประชาชนและประสิทธิภาพภาครัฐ (21) การต่อต้านการทุจริตและประพฤติมิชอบ จะให้นําเสนอในการประชุมครั้งถัดไป
ปลัดกระทรวงอุตสาหกรรม ได้กล่าวชื่นชมทุกหน่วยงานที่นําเสนอ Flagship​ นําไปสู่การเสนอขอรับการจัดสรรงบประมาณปี 2568 และขอให้กรมส่งเสริมอุตสาหกรรมเป็นหน่วยงานหลักในการบูรณาการการส่งเสริมผู้ประกอบการให้เพิ่มขีดความสามารถในการแข่งขัน การพัฒนาผลิตภัณฑ์ที่มีประสิทธิภาพ และสํานักงานมาตรฐานผลิตภัณฑ์อุตสาหกรรม ควรมีการผลักดันมาตรฐานอุตสาหกรรม หรือ มอก. ให้โรงงานอุตสาหกรรมทั่วประเทศเข้าถึง และสร้างมาตรฐานในภาคอุตสาหกรรมของประเทศ รวมทั้งให้ข้อเสนอแนะในการเขียนโครงการเพื่อของบประมาณ ควรเขียนให้ครอบคลุม สอดคล้องตามยุทธศาสตร์ชาติ และแผนแม่บทด้านต่างๆ ที่เกี่ยวข้อง
โดยมี นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวีระกิตติ์ รันทกิจธนวิชญ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารระดับสูงจากกรมโรงงานอุตสาหกรรม กรมส่งเสริมอุตสาหกรรม กรมอุตสาหกรรมพื้นฐานและการเหมืองแร่ สํานักงานมาตรฐานผลิตภัณฑ์อุตสาหกรรม สํานักงานเศรษฐกิจอุตสาหกรรม สํานักงานคณะกรรมการอ้อยและน้ําตาลทราย สํานักงานอุตสาหกรรมจังหวัดทั้ง 76 จังหวัด เข้าร่วมประชุม
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย พบ.4019 จังหวัดเพชรบุรี เสร็จสมบูรณ์
วันจันทร์ที่ 17 กรกฎาคม 2566
กรมทางหลวงชนบท ซ่อมบํารุงถนนสาย พบ.4019 จังหวัดเพชรบุรี เสร็จสมบูรณ์
เพิ่มศักยภาพ   ในการรองรับปริมาณจราจรช่วงเทศกาล ส่งเสริมเศรษฐกิจการขนส่งในพื้นที่ ประชาชนสามารถเดินทางได้อย่างสะดวกปลอดภัยมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย พบ.4019 แยก ทล.3499 - บ้านวังมะละกอ อําเภอท่ายาง จังหวัดเพชรบุรี รวมระยะทาง 11.700 กิโลเมตร ใช้งบประมาณ 41.785 ล้านบาท โดยซ่อมบํารุงแก้ไขผิวจราจรและพื้นทาง 2 วิธี ดังนี้ การซ่อมบํารุงด้วยวิธี Hot Mix In-Plant Recycling ช่วงที่ 1 กม. ที่ 0+000 - 2+100 ช่วงที่ 2 กม. ที่ 3+035 - 5+400 ช่วงที่ 3 กม. ที่ 9+400 - 11+700 ระยะทาง 6.765 กิโลเมตร และการซ่อมบํารุงด้วยวิธี Pavement In-Place Recycling ช่วงที่ 1 กม. ที่ 2+100 - 3+075 ช่วงที่ 2 กม. ที่ 5+400 - 9+400 ระยะทาง 4.935 กิโลเมตร ปัจจุบันได้ดําเนินการเสร็จสมบูรณ์ เป็นการอํานวยความสะดวกปลอดภัย รองรับการเดินทางของประชาชนให้สามารถขนส่งผลผลิตทางการเกษตรได้ทันเวลา ใช้เป็นเส้นทางเลี่ยงและรองรับปริมาณการจราจรในช่วงเทศกาลได้อีกทางหนึ่งด้วย
รัฐบาลไทย-ข่าวทำเนียบรัฐบาล-ผู้ตรวจฯทาวัน ลงพื้นที่สกลนคร  ตรวจราชการรอบที่ 2 เน้นย้ำแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันจันทร์ที่ 17 กรกฎาคม 2566
17/07/2566
ผู้ตรวจฯทาวัน ลงพื้นที่สกลนคร  ตรวจราชการรอบที่ 2 เน้นย้ําแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
ผู้ตรวจฯทาวัน ลงพื้นที่สกลนคร  ตรวจราชการรอบที่ 2 เน้นย้ําแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันที่ 12 กรกฎาคม 2566 เวลา 15.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจเยี่ยมร้านครามสกล ตําบลห้วยยาง อ.เมือง จ.สกลนคร ผู้ผลิตผลิตภัณฑ์จากผ้าย้อมคราม ในด้านการออกแบบและยกระดับผลิตภัณฑ์ และการตลาดทั้งออนไลน์ และออฟไลน์
วันที่ 13 กรกฎาคม 2566 เวลา 09.00 น. ผู้ตรวจราชการฯ เข้าตรวจราชการ ณ สํานักงานอุตสาหกรรมจังหวัดสกลนคร โดยมีนายกิติพงษ์ ชลิทธิกุล อุตสาหกรรมจังหวัดสกลนคร พร้อมด้วย ข้าราชการ และเจ้าหน้าที่สํานักงานอุตสาหกรรมจังหวัดสกลนคร เข้ารับการตรวจราชการ ในที่ประชุมได้รายงานผลการดําเนินงานของสํานักงานฯ ตามประเด็นการตรวจราชการ ผู้ตรวจราชการฯ เน้นย้ํา ให้ สอจ. ดําเนินการส่งเสริมให้สถานประกอบการอุตสาหกรรมดีมี MIND การส่งเสริมให้โรงงานทําถูกต้องตามกฎหมาย การส่งเสริมด้านความปลอดภัยในโรงงาน การดูแลรักษาสิ่งแวดล้อมในโรงงานและชุมชนโดยรอบ
ต่อมาเวลา 13.30 น. ผู้ตรวจราชการฯ พร้อมด้วยอุตสาหกรรมจังหวัดนครสกลนครข้าราชการ และเจ้าหน้าที่ฯ ตรวจเยี่ยมให้คําปรึกษาแนะนํา บริษัท พรีเมียร์ควอลิตี้สตาร์ช (2012) จํากัด ประกอบธุรกิจผลิตแป้งมันสําปะหลัง ส่งจําหน่ายทั้งในและต่างประเทศ ผู้ตรวจราชการฯ เน้นย้ําให้สถานประกอบการอุตสาหกรรมดีมี MIND ซึ่งในปี 2566 บริษัทฯ ได้ยื่นขอสมัครรางวัลอุตสาหกรรมดีเด่น ประเภทการบริหารความปลอดภัย
วันที่ 14 กรกฎาคม 2566 เวลา 09.30 น. ผู้ตรวจราชการฯ พร้อมด้วยอุตสาหกรรมจังหวัดนครสกลนคร ข้าราชการ และเจ้าหน้าที่ฯ ตรวจเยี่ยมให้คําปรึกษาแนะนํา บริษัท ดอยคําผลิตภัณฑ์อาหาร จํากัด (ผลิตภัณฑ์โรงงานหลวงสําเร็จรูป ที่ 3) ประกอบธุรกิจผลิตน้ํามะเขือเทศเข้มข้น ผักผลไม้กระป๋องและผลไม้แช่อิ่มอบแห้ง ซึ่งโรงงานได้ส่งเสริมเกษตรกร ด้วยการทําเกษตรสมัยใหม่และรับซื้อวัตถุดิบในราคาที่เป็นธรรม สามารถต่อยอดเกษตรให้มีรายได้เพิ่มขึ้น อีกทั้งยังมีการนําพลังงานทดแทนที่เป็นมิตรกับสิ่งแวดล้อมมาใช้ในโรงงาน โดยไม่ให้ส่งผลกระทบต่อชุมชน และโรงงานยังให้ความสําคัญกับเรื่องการมีส่วนร่วมและพัฒนาชุมชน สร้างความสัมพันธ์อันดีร่วมกันกับชุมชน โดยใช้หลักการอยู่ร่วมกันอย่างยั่งยืน ตามแนวพระราชดําริ “บวร” (บ้าน วัด โรงเรียน) ทั้งนี้ ผู้ตรวจราชการฯ เน้นย้ําให้สถานประกอบการอุตสาหกรรมดีมี MIND การส่งเสริมให้โรงงานทําถูกกฎหมาย มาตรการด้านความปลอดภัยในโรงงาน การดูแลรักษาสิ่งแวดล้อมในโรงงานและชุมชนโดยรอบ ให้สามารถอยู่ร่วมกันได้อย่างเกื้อกูลกัน และยั่งยืน
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 3 ปีงบประมาณ 2566 จำนวน 122,830 ล้านบาท คิดเป็นร้อยละ 82 ของเป้าหมายทั้งปี”
วันจันทร์ที่ 10 กรกฎาคม 2566
10/07/2566
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 3 ปีงบประมาณ 2566 จํานวน 122,830 ล้านบาท คิดเป็นร้อยละ 82 ของเป้าหมายทั้งปี”
ในปีงบประมาณ 2566 สคร. มีเป้าหมายในการจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (เงินนําส่งรายได้แผ่นดินฯ) จํานวน 149,600 ล้านบาท
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2566 สคร. มีเป้าหมายในการจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (เงินนําส่งรายได้แผ่นดินฯ) จํานวน 149,600 ล้านบาท โดย ณ สิ้นไตรมาส 3 ปีงบประมาณ 2566 (1 ตุลาคม 2565 - 30 มิถุนายน 2566) สคร. สามารถจัดเก็บเงินนําส่งรายได้แผ่นดินฯ รวมทั้งสิ้นจํานวน 122,830 ล้านบาท หรือคิดเป็นร้อยละ 82 ของเป้าหมายการจัดเก็บในปีงบประมาณ 2566 ต่ํากว่าประมาณการสะสมจํานวน 573 ล้านบาท โดยเงินนําส่งรายได้แผ่นดินส่วนใหญ่มาจากสํานักงานสลากกินแบ่งรัฐบาล บริษัท ปตท. จํากัด (มหาชน) การไฟฟ้าส่วนภูมิภาค ธนาคารออมสิน และการไฟฟ้าฝ่ายผลิตแห่งประเทศไทย เป็นต้น ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาส 3 ปีงบประมาณ 2566 มีดังนี้
หน่วย : ล้านบาท
ลําดับที่   รัฐวิสาหกิจ    เงินนําส่งรายได้แผ่นดิน
1   สํานักงานสลากกินแบ่งรัฐบาล   32,729
2   บริษัท ปตท. จํากัด (มหาชน)   29,198
3   การไฟฟ้าฝ่ายผลิตแห่งประเทศไทย  11,507
4   ธนาคารออมสิน    11,055
5   การไฟฟ้าส่วนภูมิภาค    8,637
6   การทางพิเศษแห่งประเทศไทย   5,075
7   การท่าเรือแห่งประเทศไทย   4,879
9   ธนาคารอาคารสงเคราะห์   4,731
8   การไฟฟ้านครหลวง    3,804
10   การประปานครหลวง    2,387
11   อื่นๆ     8,828
รวม       122,830
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
ปีงบประมาณ 2566 เป็นการจัดเก็บเงินนําส่งรายได้แผ่นดินจากผลประกอบการในปี 2565 ทั้งนี้ ณ สิ้นไตรมาส 3 มีเงินนําส่งรายได้แผ่นดินฯ สะสมต่ํากว่าประมาณการสะสม อย่างไรก็ดี สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด โดยจะพิจารณาผลประกอบการ มาตรการของภาครัฐ และการลงทุนของรัฐวิสาหกิจ เพื่อให้การจัดเก็บเงินนําส่งรายได้แผ่นดินฯ เป็นไปตามเป้าหมายและเป็นกลไกในการช่วยรักษาเสถียรภาพทางการคลังต่อไป
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 1021 สาย อ.ดอกคำใต้ - อ.เทิง ตอน อ.เชียงคำ จ.พะเยา - อ.เทิง จ.เชียงราย เป็น 4 ช่องจราจรแล้วเสร็จ
วันจันทร์ที่ 10 กรกฎาคม 2566
กรมทางหลวง ขยายทางหลวงหมายเลข 1021 สาย อ.ดอกคําใต้ - อ.เทิง ตอน อ.เชียงคํา จ.พะเยา - อ.เทิง จ.เชียงราย เป็น 4 ช่องจราจรแล้วเสร็จ
....
กรมทางหลวง กระทรวงคมนาคม โดยสํานักก่อสร้างทางที่ 1 ดําเนินการก่อสร้างทางหลวงหมายเลข 1021 สาย อ.ดอกคําใต้ - อ.เทิง ตอน อ.เชียงคํา จ.พะเยา - อ.เทิง จ.เชียงราย ระหว่าง กม.59+200 - กม.100+019 ระยะทางรวม 37 กิโลเมตร เป็น 4 ช่องจราจรแล้วเสร็จ เพื่ออํานวยความสะดวกแก่ประชาชนผู้ใช้เส้นทาง รองรับการคมนาคมโลจิสติกส์พื้นที่ชายแดนไทย – สาธารณรัฐประชาธิปไตยประชาชนลาว - สาธารณรัฐประชาชนจีน รวมถึงประชาคมเศรษฐกิจอาเซียน
ทางหลวงหมายเลข 1021 สาย อําเภอดอกคําใต้ - อําเภอเทิง เป็นส่วนหนึ่งของทางหลวงหมายเลข 1021 สาย อ.ดอกคําใต้ - อ.เทิง เริ่มต้นจากสี่แยกแม่ต๋ํา (ทางหลวงหมายเลข 1) บรรจบทางหลวงหมายเลข 1020 บริเวณ อ.เทิง จ.เชียงราย ระยะทางรวมประมาณ 100.157 กิโลเมตร ทางหลวงสายนี้เป็นเส้นทางในการเดินทางสู่สะพานมิตรภาพไทย - ลาว แห่งที่ 4 (เชียงของ - ห้วยทราย) เพื่อเชื่อมต่อไปยังเส้นทาง R3A มีแนวเส้นทางพาดผ่านสภาพภูมิประเทศที่เป็นแนวเขาสลับกันและคดเคี้ยวไปมาทําให้ประชาชน ไม่ได้รับความสะดวกในการเดินทาง มีโอกาสเกิดอุบัติเหตุได้ง่าย กรมทางหลวงเล็งเห็นความสําคัญ จึงดําเนินโครงการก่อสร้างทางหลวงหมายเลข 1021 สาย อ.ดอกคําใต้ - อ.เทิง ตอน อ.เชียงคํา - อ.เทิง โดยจุดเริ่มต้นโครงการฯ อยู่ในพื้นที่ อ.ดอกคําใต้ จ.พะเยา และจุดสิ้นสุดอยู่ที่ อ.เทิง จ.เชียงราย ระหว่าง กม.59+200 - กม.100+019 ระยะทางรวม 37 กิโลเมตร แบ่งการก่อสร้างเป็น 3 ตอน ได้แก่ ตอน 1 ก่อสร้างเป็นช่วง ๆ ช่วง กม.59+200 - กม.60+700, กม.62+500 - กม.70+200 และกม.72+200 - กม.75+000 ระยะทางรวม 12 กิโลเมตร ตอน 2 ระหว่าง กม.75+000 - กม.86+000 ระยะทางรวม 11 กิโลเมตร และตอน 3 ระหว่าง กม.86+000 - กม.100+019 ระยะทางรวม 14.019 กิโลเมตร ก่อสร้างขยายจากขนาด 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางข้างนอกกว้างข้างละ 2.50 ด้านในกว้าง 1.50 เมตร มีเกาะกลางแบบยกและแบริเออร์คอนกรีต รวมงานขยายและก่อสร้างสะพานคอนกรีต สร้างศาลาทางหลวง พร้อมติดตั้งไฟฟ้าแสงสว่างตลอดเส้นทาง งบประมาณ 2,047.84 ล้านบาท
โครงการดังกล่าวแล้วเสร็จ เส้นทางสายนี้จะเป็นอีกเส้นทางที่สําคัญในการอํานวยความสะดวกให้กับประชาชนในพื้นที่ รวมทั้งการค้าที่สําคัญระหว่างผู้ประกอบการและแหล่งผลิตสินค้าทั้งภาคการเกษตร ภาคบริการโลจิสติกส์ และการท่องเที่ยว สร้างโอกาสทางธุรกิจการค้าใหม่ๆ ส่งเสริมการลงทุนแถบพื้นที่ชายแดน พร้อมรองรับการเดินทางเส้นทาง R3A และโครงการสี่เหลี่ยมเศรษฐกิจไทย - สาธารณรัฐประชาธิปไตยประชาชนลาว - สาธารณรัฐประชาชนจีน รวมถึงประชาคมเศรษฐกิจอาเซียน (AEC)
รัฐบาลไทย-ข่าวทำเนียบรัฐบาล-รมว.อว. ดัน “ชุดข้อมูลแก้จนแบบเบ็ดเสร็จและแม่นยำ”
วันจันทร์ที่ 10 กรกฎาคม 2566
รมว.อว. ดัน “ชุดข้อมูลแก้จนแบบเบ็ดเสร็จและแม่นยํา”
ขจัดปัญหาความยากจนของคนในประเทศ เผยใช้แก้ปัญหาสําเร็จมาแล้วในพื้นที่นําร่อง 20 จังหวัด
วันที่ 26 มิ.ย. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงานสัมมนาพหุภาคี “สู้ชนะความจน บนฐานพลังความรู้ พลังภาคี” ระหว่างหน่วยบริหารจัดการทุนด้านวิจัยระดับพื้นที่ (บพท.) กับ สมาคมผู้สื่อข่าวเศรษฐกิจ บูรณาการชุดข้อมูลแก้จนเบ็ดเสร็จ ตอบโจทย์การพัฒนาประเทศที่ยั่งยืน โดยมี นายสัมพันธ์ เย็นสําราญ ที่ปรึกษา รมว.อว. เข้าร่วมงาน ณ โรงแรมเซ็นทาราแกรนด์ ลาดพร้าว
ศ.(พิเศษ) ดร.เอนก กล่าวว่า งานวันนี้ถือเป็นนิมิตหมายที่ดี ที่ได้เห็นผู้คนจากทุกภาคส่วน ทุกฝ่ายทั้งประเทศร่วมกันแก้ปัญหาความยากจนของคนในประเทศ แท้จริงแล้วปัญหานี้เป็นเรื่องที่ประเทศดําเนินการแก้ไขมาโดยตลอดและก็ทําได้เป็นอย่างดี มีแนวโน้มดีขึ้นเรื่อย ๆ แต่ก็ยังอยากเห็นคนไทยมีฐานะที่เท่าเทียมกันมากขึ้นกว่านี้ โดยการใช้ประโยชน์จากชุดข้อมูลแก้ปัญหาความยากจนแบบเบ็ดเสร็จและแม่นยํา ที่กระทรวง อว. ร่วมมือกับทุกภาคส่วนจัดทําขึ้น ประเทศของเรายังมีช้างเผือกในป่าลึกจํานวนมาก หากเราสร้างโอกาสที่ดีให้กับคนเหล่านี้ได้ เขาจะเป็นกําลังที่สําคัญของสังคม ของประเทศชาติ การแก้ไขปัญหาความยากจนไม่ใช่เรื่องง่าย เป็นเรื่องที่มีรายละเอียดเยอะ ทุกคน ทุกฝ่ายจึงต้องผสานกําลัง ร่วมกันคิด ช่วยกันทําและต้องพยายามทําให้สําเร็จให้จงได้
ขณะที่ ดร.กิตติ สัจจาวัฒนา ผู้อํานวยการ บพท. กล่าวว่า งานสัมมนาในครั้งนี้ มีการนําเสนอชุดข้อมูลสะท้อนปัญหาความยากจน ชุดความรู้โมเดลแก้จน ที่ผ่านการพิสูจน์ประสิทธิผลการแก้ปัญหาความยากจนมาแล้วในพื้นที่นําร่อง 20 จังหวัดครอบคลุมทั่วทุกภาคของประเทศ และชุดประสบการณ์ที่เกี่ยวเนื่องกับการแก้ปัญหาความยากจน รวมทั้งชุดมาตรการที่จะเป็นแนวทางขยายผลต่อยอดความร่วมมือ เพื่อแก้ปัญหาความยากจน โดย บพท.จะทําหน้าที่ประมวลข้อมูลความรู้ ประสบการณ์ ข้อคิดเห็น ตลอดจนข้อเสนอแนะจากผู้ทรงคุณวุฒิ คณาจารย์ นักวิจัย ผู้บริหารภาคราชการ ภาคเอกชน ภาคประชาสังคม ตลอดจนสื่อมวลชน พัฒนาเป็นชุดข้อมูลแก้ปัญหาความยากจนแบบเบ็ดเสร็จและแม่นยํา นําเสนอให้รัฐบาล และรัฐสภา สําหรับนําไปใช้ประโยชน์ในการกําหนดนโยบาย และแนวทางมาตรการแก้ปัญหาความยากจนให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-เปิดงาน Southern Research Expo & Innovation Showcase 2023
วันจันทร์ที่ 10 กรกฎาคม 2566
เปิดงาน Southern Research Expo & Innovation Showcase 2023
ดร.ดนุช เลขา รมว.อว. เปิดงาน Southern Research Expo & Innovation Showcase 2023 เสริมแกร่งการวิจัยและนวัตกรรมของมหาวิทยาลัยภาคใต้
เมื่อวันที่ 26 มิ.ย.ดร.ดนุช ตันเทอดทิตย์เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงาน Southern Research Expo & Innovation Showcase 2023 ซึ่งจัดโดยสํานักงานการวิจัยแห่งชาติ (วช.) ร่วมกับ มหาวิทยาลัยสงขลานครินทร์ บริษัท เซ็นทรัลพัฒนา จํากัด (มหาชน) เครือข่ายมหาวิทยาลัยในภาคใต้ และภาคีนักวิจัยเครือข่าย โดยมี รศ.ดร.ปัทมาวดี โพชนุกูลผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรมดร.กิติพงค์ พร้อมวงค์ผู้อํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติผศ.ดร.นิวัติ แก้วประดับอธิการบดีมหาวิทยาลัยสงขลานครินทร์ และนายเอกชัย เลิศวิบูลลักษณ์รองผู้ว่าราชการจังหวัดสงขลา เข้าร่วม ณ หาดใหญ่ ฮอลล์ ชั้น 5 ศูนย์การค้าเซ็นทรัล หาดใหญ่ อําเภอหาดใหญ่ จังหวัดสงขลา
ดร.ดนุชกล่าวเปิดงานพร้อมปาฐกถาพิเศษทิศทางนโยบายเพื่อการวิจัยและพัฒนาต่อมหาวิทยาลัยของกระทรวง อว. ที่แสดงให้เห็นถึงจุดยืนและทิศทางของกระทรวงที่ต้องการเน้นให้เกิดความเข้มแข็งทางด้านการวิจัยและนวัตกรรมของมหาวิทยาลัยในภาคใต้ ที่จะตอบโจทย์เป้าประสงค์ในการพัฒนาวิจัยและนวัตกรรมของกระทรวง 4 ด้าน คือ การพัฒนากําลังคนและสถาบันความรู้ , การวิจัยและสร้างนวัตกรรมเพื่อตอบโจทย์ความท้าทายของสังคม , การวิจัยและนวัตกรรมเพื่อเพิ่มขีดความสามารถการแข่งขัน และการวิจัยและนวัตกรรมเพื่อการพัฒนาเชิงพื้นที่และลดความเหลื่อมล้ํา ซึ่งจะเป็นบันไดนําไปสู่การพัฒนากําลังคน และตอบโจทย์ความท้าทายของประเทศด้วยการพัฒนาศักยภาพงานวิจัย เพื่อนําไปต่อยอดในเชิงอุตสาหกรรม ที่จะช่วยให้เกิดการเพิ่มขีดความสามารถในการแข่งขันของประเทศต่อไปได้
กิจกรรมภายในงานประกอบด้วยการบรรยายพิเศษ เรื่อง “Innovation for Society and Future” โดยรศ.ดร.ปัทมาวดี โพชนุกูลผอ.สกสว. ผู้เป็นฟันเฟืองและแหล่งทุนสําคัญของประเทศ รวมถึงภาคของการเสวนาพิเศษที่เปิดเวทีให้ผู้เชี่ยวชาญในแต่ละสายงาน ได้มาแสดงความคิดเห็นและแลกเปลี่ยนรู้ในหัวข้อ “ศูนย์สุขภาพนานาชาติอันดามันกับการยกระดับการท่องเที่ยว เศรษฐกิจ และสังคม” การเสวนา “นวัตกรรมเกษตรและอาหารสู่ความยั่งยืนแห่งอนาคต” การเสวนาจากมหาวิทยาลัยเทคโนโลยีราชมงคลศรีวิชัย ในหัวข้อเรื่อง “การขับเคลื่อนเศรษฐกิจสร้างสรรค์ด้วยนวัตกรรมเพื่อพัฒนาการท่องเที่ยวทางทะเล" และการเสวนา “แนวทางการพลิกโฉมพืชกระท่อมด้วยวิจัยและนวัตกรรมสู่ตลาดโลก” จากนักวิจัยที่ผ่านการสั่งสมความรู้ในมหาวิทยาลัยสงขลานครินทร์มานานกว่า 10 ปี
นอกจากนี้ ยังมีอีกหนึ่งกิจกรรมที่จัดขึ้นเพื่อให้นักวิจัยรุ่นใหม่ ทั้งจากสถานศึกษาและภาคเอกชนได้เข้าร่วมโดยเฉพาะ คือ Young Researcher Speed Dating ซึ่งเป็นช่วงของการให้นักวิจัยจากแต่ละสถาบัน ได้มาทําความรู้จัก พูดคุยและต่อยอด จับมือทํางานวิจัยร่วมกันในอนาคตต่อไป
รัฐบาลไทย-ข่าวทำเนียบรัฐบาล-กรมเจ้าท่า ดูแลอำนวยความสะดวกและความปลอดภัยทางน้ำ จัดระเบียบขึ้นลงเรือ กำชับสวมเสื้อชูชีพ
วันจันทร์ที่ 10 กรกฎาคม 2566
กรมเจ้าท่า ดูแลอํานวยความสะดวกและความปลอดภัยทางน้ํา จัดระเบียบขึ้นลงเรือ กําชับสวมเสื้อชูชีพ
...
กรมเจ้าท่า ดูแลอํานวยความสะดวกและความปลอดภัยทางน้ํา จัดระเบียบขึ้นลงเรือ กําชับสวมเสื้อชูชีพ
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกให้กับประชาชนในการเดินทางทางน้ํา
สํานักงานเจ้าท่าภูมิภาคสาขาสมุทรสงคราม ได้จัดเจ้าหน้าที่และพนักงานประจําท่าเทียบเรือ อํานวยความสะดวกและความปลอดภัยให้กับประชาชนและนักท่องเที่ยว โดยตรวจตราความปลอดภัยทางน้ําโดยเรือตรวจการณ์พร้อมเจ้าหน้าที่ เน้นย้ําให้ประชาชนและนักท่องเที่ยวต้องสวมใส่เสื้อชูชีพก่อนลงเรือและโดยสารเรือทุกครั้ง เจ้าของเรือ ผู้ควบคุมเรือ ต้องตรวจสภาพอุปกรณ์ประจําเรือ เช่น (เสื้อชูชีพ พวงชูชีพ) ให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาต ให้ติดตามข้อมูลข่าวสารสภาพอากาศ ข่าวพยากรณ์อากาศ ประกาศจากหน่วยงานต่างๆ ก่อนออกเรือ โดยมีเรือโดยสารให้บริการประชาชนและนักท่องเที่ยวในการสัญจรทางน้ําจํานวน 250 เที่ยวเรือ จํานวนผู้โดยสารรวม 1,881 คน
สํานักงานเจ้าท่าภูมิภาคสาขาสมุทรสาคร จัดเจ้าหน้าที่ ประจําท่าเรือมหาชัย ท่าเรือท่าฉลอม ดําเนินการตามมาตรการความปลอดภัยโดยจัดระเบียบการขึ้น - ลงเรือ เพื่อความปลอดภัยของผู้ใช้บริการบริเวณท่าเทียบเรือ โดยมีเรือให้บริการขาออก 60 เที่ยวจํานวนผู้โดยสาร 2,970 คน เรือขาเข้า 60 เที่ยว จํานวนผู้โดยสาร 3,057 คน
ทั้งนี้ ได้กําชับพนักงานขนส่งประจําจุดจอดเรือ ทําการตรวจสอบความพร้อมของเรือโดยสาร นายท้ายเรือ เอกสารประจําเรือ และอุปกรณ์ช่วยชีวิตบนเรือโดยสารก่อนออกเรือให้บริการประชาชนและนักท่องเที่ยว และให้สวมใส่เสื้อชูชีพตลอดเวลาขณะเดินทางทางน้ํา หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ผู้มีสิทธิบัตรทองอาศัยทำงาน-เรียนหนังสือใน กทม. แต่ทะเบียนบ้านอยู่ต่างจังหวัด สามารถย้ายสิทธิมาเมืองกรุงได้ทำง่ายผ่าน 4 ช่องทาง สปสช.-กทม. จับมือโรงพยาบาลเอกชนขยายศักยภาพ
วันจันทร์ที่ 10 กรกฎาคม 2566
10/07/2566
​ผู้มีสิทธิบัตรทองอาศัยทํางาน-เรียนหนังสือใน กทม. แต่ทะเบียนบ้านอยู่ต่างจังหวัด สามารถย้ายสิทธิมาเมืองกรุงได้ทําง่ายผ่าน 4 ช่องทาง สปสช.-กทม. จับมือโรงพยาบาลเอกชนขยายศักยภาพ
​ผู้มีสิทธิบัตรทองอาศัยทํางาน-เรียนหนังสือใน กทม. แต่ทะเบียนบ้านอยู่ต่างจังหวัด สามารถย้ายสิทธิมาเมืองกรุงได้ทําง่ายผ่าน 4 ช่องทาง สปสช.-กทม. จับมือโรงพยาบาลเอกชนขยายศักยภาพรับการส่งต่อผู้ป่วยเข้าถึงการรักษาเร็ว
วันที่ 10 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ปัจจุบันยังคงมีประชาชนผู้มีสิทธิบัตรทอง จํานวนมากที่เข้ามาอาศัยในกรุงเทพฯ เพื่อทํางานหรือเรียนหนังสือโดยไม่ได้ย้ายทะเบียนบ้านมาด้วย ทําให้ยังมีข้อจํากัดในการรับการรักษาพยาบาล คือแม้จะสามารถเข้ารับบริการที่หน่วยบริการปฐมภูมิได้ทุกแห่ง แต่หากเจ็บป่วยเกินศักยภาพหน่วยบริการและต้องส่งต่อยังต้องติดต่อกลับไปยังสถานพยาบาลแม่ข่ายและโรงพยาบาลตามสิทธิในต่างจังหวัด
ดังนี้ แนวทางที่จะทําให้ผู้มีสิทธิบัตรทองเข้าถึงบริการได้สะดวกที่สุดคือการย้ายสิทธิรักษาเข้ามาอยู่ในกรุงเทพฯ ซึ่งขณะนี้ สํานักงานหลักประกันสุขภาพแห่งชาติ (สปสช.) และกรุงเทพมหานครได้เชิญชวนผู้อาศัยในกรุงเทพฯ แต่สิทธิบัตรทองอยู่ที่ต่างจังหวัดหรือเรียกว่ากลุ่มประชากรแฝง ทําการย้ายสิทธิให้เข้ามาอยู่ในกรุงเทพฯ โดยลงทะเบียนกับหน่วยบริการปฐมภูมิ/หน่วยบริการประจํา ใกล้ที่ทํางาน ที่เรียน หรือที่พักอาศัย โดยไม่ต้องย้ายทะเบียนบ้าน โดย สปสช.และกรุงเทพมหานคร ได้เตรียมเครือข่ายหน่วยบริการรองรับการเข้ามาลงทะเบียนของกลุ่มประชากรแฝงที่คาดว่าจะมีจํานวนประมาณ 700,000 คน ทั้งส่วนของคลินิกชุมชนอบอุ่นเกือบ 300 แห่ง ศูนย์บริการสาธารณสุข 69 แห่งทั้ง 50 เขต
น.ส.ไตรศุลี กล่าวว่า พร้อมกันนี้เพื่อเป็นการลดข้อจํากัดของศักยภาพโรงพยาบาลในระบบรับส่งต่อ สปสช.และกรุงเทพมหานคร ได้ทําความร่วมมือกับโรงพยาบาลเอกชน เพื่อให้โรงพยาบาลเอกชนที่อยู่นอกระบบส่งต่อเข้ามาร่วมเป็นโรงพยาบาลรับส่งต่อผู้ป่วยจากหน่วยบริการปฐมภูมิทั่วกรุงเทพฯ ซึ่งปัจจุบันมีโรงพยาบาลเข้าร่วมแล้ว 17 แห่ง
สําหรับการย้ายสิทธิบัตรทองจากต่างจังหวัดมาที่ กทม. นั้นสามารถทําได้ง่ายผ่าน 4 ช่องทาง คือ 1)แอปพลิเคชัน สปสช. เลือกเมนูเปลี่ยนหน่วยบริการ 2)ไลน์ OA สปสช. (พิมพ์ไลน์ไอดี @nhso ในช่องเพิ่มเพื่อน) เลือกเมนูเปลี่ยนหน่วยบริการด้วยตนเอง 3)ติดต่อด้วยตนเอง ที่ศูนย์บริการสาธารณสุข หรือที่สํานักงานหลักประกันสุขภาพแห่งชาติ (สปสช.) ชั้น 2 ศูนย์ราชการเฉลิมพระเกียรติฯ (อาคารบี) ถนนแจ้งวัฒนะ ในวันเวลาราชการ 4)โทรสายด่วน สปสช. 1330 เพื่อให้เจ้าหน้าที่ดําเนินการให้
ทั้งนี้ เอกสารที่ใช้ดําเนินการย้ายสิทธิบัตรทองนั้นใช้เพียงบัตรประชาชนตัวจริงใบเดียว และหลักฐานอย่างหนึ่งอย่างใดที่แสดงถึงการอยู่อาศัยในกรุงเทพฯ ดังนี้ 1)หนังสือรับรองของเจ้าของบ้าน 2)หนังสือรับรองของผู้นําชุมชน 3.หนังสือรับรองผู้ว่าจ้างหรือนายจ้าง 4. เอกสารหรือหลักฐานที่มีชื่อของผู้ประสงค์ลงทะเบียน เช่น ใบเสร็จค่าน้ําค่าไฟ ค่าเช่าที่พัก สัญญาเช่าที่พัก หรือ 5.ผู้ที่ต้องการลงทะเบียนทําหนังสือรับรองตนเองได้
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมโครงการ OPOAI-C กลุ่มแม่บ้านเกษตรกรแปรรูปจากกล้วย พร้อมแนะการพัฒนากิจการทั้งด้านผลิตภัณฑ์และมาตรฐาน
วันจันทร์ที่ 10 กรกฎาคม 2566
10/07/2566
ผู้ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมโครงการ OPOAI-C กลุ่มแม่บ้านเกษตรกรแปรรูปจากกล้วย พร้อมแนะการพัฒนากิจการทั้งด้านผลิตภัณฑ์และมาตรฐาน
ผู้ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมโครงการ OPOAI-C กลุ่มแม่บ้านเกษตรกรแปรรูปจากกล้วย พร้อมแนะการพัฒนากิจการทั้งด้านผลิตภัณฑ์และมาตรฐาน
วันที่ 7 กรกฎาคม 2566 นายวีระกิตติ์ รันทกิจธรวิชญ์ ผู้ตรวจราชการกระทรวงอุตสาหกรรม ลงพื้นที่พิษณุโลก ตรวจเยี่ยมการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ประจําปีงบประมาณ พ.ศ. 2566 ณ กลุ่มแม่บ้านเกษตรกรตะโม่สร้างสรรค์ ต.บางระกํา อ.บางระกํา จ.พิษณุโลก ประกอบกิจการทําผลิตภัณฑ์แปรรูปจากกล้วย โดยผู้ตรวจราชการฯ ได้ให้คําแนะนําในการพัฒนากิจการทั้งด้านผลิตภัณฑ์ มาตรฐาน และด้านการตลาด
พร้อมทั้งได้เยี่ยมชมนิทรรศการโซนนวัตกรรมและงานวิจัย ในงานเกษตรนเรศวร EXPO และให้กําลังใจเจ้าหน้าที่ศูนย์ส่งเสริมอุตสาหกรรมภาคที่ 2 และศูนย์ส่งเสริมอุตสาหกรรมภาคที่ 3 ร่วมกิจกรรมออกบูธ Workshop ส่งเสริมอาชีพเบเกอรี่ และน้ําหอม D.I.Y ภายในงาน.
นอกจากนี้ ยังได้ตรวจติดตามการดําเนินงานของสํานักงานอุตสาหกรรมจังหวัดพิษณุโลก ณ ห้องประชุมสํานักงานอุตสาหกรรมจังหวัดพิษณุโลก
โดยมี นายธงชัย เมืองสนธิ์ อุตสาหกรรมจังหวัดพิษณุโลกและเจ้าหน้าที่เข้าร่วม และรายงานผลการดําเนินโครงการฯ ทั้งนี้ ผตร.อก. (นายวีระกิตติ์ รันทกิจธนวิชญ์) ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย ตามแบบ iSingleForm และระบบ i-Industry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% เน้นย้ําให้มีการป้องกันการลักลอบเผาอ้อยและการบริหารการขนส่งอ้อยเข้าโรงงานในปีต่อไป การดําเนินงานตามนโยบาย MIND ของกระทรวงอุตสาหกรรม และดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
รัฐบาลไทย-ข่าวทำเนียบรัฐบาล-ผู้ตรวจฯเดชา  ลงพื้นที่สมุทรสาคร สำรวจแนวคลองศรีสำราญ เพื่อเร่งแก้ไขปัญหาการลักลอบปล่อยน้ำเสียจากภาคอุตสาหกรรมที่ส่งผลกระทบชุมชนโดยรอบ ตามนโยบายอุตสาหกรรมรวมใจ ปั้น น้ำใสให้ชุมชน
วันจันทร์ที่ 10 กรกฎาคม 2566
10/07/2566
ผู้ตรวจฯเดชา  ลงพื้นที่สมุทรสาคร สํารวจแนวคลองศรีสําราญ เพื่อเร่งแก้ไขปัญหาการลักลอบปล่อยน้ําเสียจากภาคอุตสาหกรรมที่ส่งผลกระทบชุมชนโดยรอบ ตามนโยบายอุตสาหกรรมรวมใจ ปั้น น้ําใสให้ชุมชน
ผู้ตรวจฯเดชา  ลงพื้นที่สมุทรสาคร สํารวจแนวคลองศรีสําราญ เพื่อเร่งแก้ไขปัญหาการลักลอบปล่อยน้ําเสียจากภาคอุตสาหกรรมที่ส่งผลกระทบชุมชนโดยรอบ ตามนโยบายอุตสาหกรรมรวมใจ ปั้น น้ําใสให้ชุมชน
วันที่ 7 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม (ผตร.อก.) ลงพื้นที่จังหวัดสมุทรสาคร ร่วมกับ นายพิทักษ์ บุญคงแก้ว อุตสาหกรรมจังหวัดสมุทรสาคร นายเทวัญ บุภักดี ผู้ช่วยอุตสาหกรรมจังหวัดสมุทรสาคร หัวหน้ากลุ่มงานและเจ้าหน้าที่สํานักงานอุตสาหกรรมจังหวัดสมุทรสาคร สํารวจแนวคลองศรีสําราญ ซึ่งเป็นคลองสาขาเชื่อมต่อกับคลองภาษีเจริญ ที่มีปัญหาการลักลอบปล่อยน้ําเสียจากภาคอุตสาหกรรมโดยรอบริมคลอง โดย ผตร.อก. ได้ลงล่องเรือสํารวจพร้อมรับฟังปัญหาร่วมกับผู้นําชุมชนที่ได้รับผลกระทบ และร่วมกันหาแนวทางเพื่อเร่งแก้ไขปัญหาตามนโยบายอุตสาหกรรมรวมใจ ปั้น น้ําใสให้ชุมชน
รัฐบาลไทย-ข่าวทำเนียบรัฐบาล-ข่าวดี! ขึ้นทะเบียน 5 สถานที่สำคัญทางราง เป็น “โบราณสถานแห่งใหม่ในเขตกรุงเทพ”
วันจันทร์ที่ 10 กรกฎาคม 2566
ข่าวดี! ขึ้นทะเบียน 5 สถานที่สําคัญทางราง เป็น “โบราณสถานแห่งใหม่ในเขตกรุงเทพ”
......
เว็บไซต์ราชกิจจานุเบกษา เมื่อวันที่ 23 มิ.ย. 66 เผยแพร่ประกาศ กรมศิลปากร ยกสถานที่ 5 แห่งของการรถไฟแห่งประเทศไทย (รฟท.) ขึ้นเป็น “โบราณสถาน” ในเขตกรุงเทพมหานคร
.
1. สถานีรถไฟจิตรลดา เป็นสถานีที่สร้างขึ้น สําหรับพระบาทสมเด็จพระเจ้าอยู่หัว และพระบรมวงศานุวงศ์ ในการเสด็จพระราชดําเนินทางรถไฟ และเป็นสถานที่ต้อนรับพระราชอาคันตุกะในบางโอกาส ตั้งอยู่ทางทิศตะวันออกของสวนจิตรลดา ถนนสวรรคโลก แขวงสวนจิตรลดา เขตดุสิต กรุงเทพฯ
2. สะพานพระราม 6 เป็นสะพานข้ามแม่น้ําเจ้าพระยาที่สร้างขึ้นเป็นแห่งแรกของไทย และเป็นสะพานสําคัญที่สุดในเส้นทางสายใต้ เชื่อมระหว่างแขวงบางซื่อ เขตบางซื่อ กับแขวงบางอ้อ เขตบางพลัด กรุงเทพมหานคร ในเส้นทางรถไฟสายใต้
3. ตึกแดง (ตึกพัสดุ รฟท.) เป็นชื่อเรียกของ อาคารพัสดุยศเส ตั้งอยู่ติดกับสะพานยศเส ริมคลองผดุงกรุงเกษม สันนิษฐานว่าก่อสร้างขึ้นในปี 2453 สร้างขึ้นเพื่อใช้เก็บพัสดุจากการสร้างอุโมงค์ขุนตาน และการก่อสร้างทางรถไฟสายใต้
4. สถานีรถไฟกรุงเทพ (หัวลําโพง) เป็นสถานีรถไฟหลักของไทย และเป็นสถานีที่เก่าแก่ที่สุด เริ่มก่อสร้างขึ้นในปลายรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2453 สร้างเสร็จและเปิดใช้งานเมื่อวันที่ 25 มิ.ย. 2459 ในรัชสมัยพระบาทสมเด็จพระมงกุฎเกล้าเจ้าอยู่หัว
5. โรงงานมักกะสัน ก่อสร้างเมื่อปี 2450 แล้วเสร็จเปิดกิจการในปี 2453 ในอดีตเคยเป็นโรงงานซ่อมรถไฟที่ใหญ่ที่สุดในอาเซียน และเคยมีโรงผลิตไฟฟ้าที่สามารถจ่ายไฟให้โรงไฟฟ้า ชุมชน และโรงพยาบาลรถไฟ เป็นโรงงานแห่งเดียวของกรมรถไฟ ที่สามารถทําการซ่อมและประกอบรถจักรและรถพ่วงทุกชนิดได้อย่างสมบูรณ์ นอกจากนี้ ภายในโรงงานมักกะสัน มีอาคาร 2465 ซึ่งเป็นอาคารเก่าแก่ที่ได้รับรางวัลสถาปัตยกรรมดีเด่นอีกด้วย
.
ปัจจุบันทั้ง 5 สถานที่นี้ ยังคงมีการใช้งานตามปกติ ซึ่ง รฟท. ได้ร่วมกันอนุรักษ์เพื่อส่งเสริมคุณค่า และจัดกิจกรรมดึงดูดคนไทย/ต่างชาติ ร่วมเรียนรู้ประวัติศาสตร์ทางรางของไทย สร้างชื่อเสียงให้ดังทั่วโลก
อ่านเพิ่มเติม คลิกhttps://www.thaigov.go.th/news/contents/details/69993
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หนุนหญิงไทย “ตรวจภายใน” สม่ำเสมอเป็นประจำทุกปี ป้องกัน “มะเร็งรังไข่”
วันจันทร์ที่ 10 กรกฎาคม 2566
หนุนหญิงไทย “ตรวจภายใน” สม่ําเสมอเป็นประจําทุกปี ป้องกัน “มะเร็งรังไข่”
.....
มะเร็งรังไข่เป็นมะเร็งของอวัยวะสืบพันธุ์สตรีที่พบได้บ่อย และเป็นอันดับ 3 รองจากมะเร็งปากมดลูกและมะเร็งมดลูก
.
จากสถิติจากข้อมูล Cancer In Thailand Vol.X ปี 2016–2018 ของสถาบันมะเร็งแห่งชาติพบว่าคนไทยป่วยเป็น “มะเร็งรังไข่รายใหม่” ปีละประมาณ 2,900 ราย
.
“ระยะแรก” ผู้ป่วยมักจะไม่มีอาการผิดปกติ หรือมีอาการที่ไม่เฉพาะเจาะจง เช่น ท้องอืด อึดอัดแน่นท้อง ทานอาหารได้น้อยลง เป็นต้น ส่งผลให้ผู้ป่วยมากกว่า 2 ใน 3 ของผู้ป่วยมะเร็งรังไข่ทั้งหมดมาพบแพทย์เมื่อมีอาการมากและตรวจพบว่าอยู่ในระยะลุกลามแล้ว ทําให้ผลการรักษาไม่ดีอาจเป็น “โรคซ้ําหลังการรักษาสูง” และมีอัตราการรอดชีพต่ํา
.
ปัจจัยเสี่ยงที่ทําให้มีโอกาสเป็นมะเร็งรังไข่ได้สูงขึ้น :
.
• มีภาวะอ้วน
• มีบุตรยาก
• รับประทานอาหารที่มีเส้นใยต่ํา
• มีภาวะขาดวิตามินเอ
• ทาแป้งฝุ่นบริเวณอวัยวะเพศ
• การกลายพันธุ์ของยีน BRCA ทําให้เสี่ยงต่อการเป็นมะเร็งรังไข่สูงถึง 20-40 %
.
ปัจจุบันยังไม่มีการตรวจคัดกรองที่มีความเฉพาะเจาะจงและประสิทธิภาพสูงพอในการตรวจคัดกรองมะเร็งรังไข่สําหรับสตรีปกติทั่วไป ดังนั้น สถาบันมะเร็งแห่งชาติ แนะนําว่าสตรีทุกคนควรได้รับการตรวจภายในประจําปีอย่างสม่ําเสมอ
.
ประชาชนสามารถตรวจอาการเบื้องต้น / แนวปฏิบัติ :
.
• ปวดท้องน้อย
• เลือดออกทางช่องคลอดผิดปกติ
• ท้องโตผิดปกติหรือคลําก้อนได้ในท้อง
• หากพบการผิดปกติ รีบเข้ารับคําปรึกษาและตรวจเพิ่มเติมจากแพทย์เฉพาะทางด้านนรีเวช
#ไทยคู่ฟ้า#สื่อสารรัฐบาลไทย
-------------------